Lepiku kraav

Lepiku kraav (ka Lepiku peakraav) on magistraalkraav Tallinnas Pirita linnaosas Lepiku ja Kloostrimetsa asumis. (vaadatud 28.12.2016)

Lepiku kraav kulgeb põhja-lõunasuunaliselt Lepiku asumi luidetevahelises nõos Sompa tee ja Lepiku tee vahel. Kraav juhib ära liig- ja sadevett Mähe aedlinna lõunaosast ja Lepiku asumi läänepoolselt alalt.

Kraavi lähtena käsitletakse ristumiskohta Kupra tee kraaviga. Kloostrimetsa teest põhja pool on Lepiku kraavi valgla 150,4 ha. Realiseeritud detailplaneeringutega on kraav mitmes lõigus torustatud, mis on tekitanud probleeme liigvee ärajuhtimisega.Pirita linnaosa üldplaneeringu seletuskiri

Kraav rekonstrueeriti osaliselt 2011. aastal. Kraavi hooldab OÜ Esmar Vesi.

Kloostrimetsa teest lõuna pool kulgeb Lepiku kraav läbi Tallinna botaanikaaia tiikide Pirita jõkke.

Pirita linnaosa üldplaneeringuga on Lepiku kraavi ehituskeeluvööndiks määratud 10 meetrit ja piiranguvööndi laiuseks 50 meetrit. Üldplaneering näeb ette Lepiku kraavi säilitamise lahtise veekoguna.

Viited

Välislingid

Kategooria:Tallinna veekogud
Kategooria:Pirita linnaosa
Kategooria:Eesti kraavid